Hele 4.700 bigballer står i flammer i en lade på en gård ved Vesløs.

Branden begyndte natten til torsdag, og selv om brandfolkene torsdag formiddag har branden under kontrol, så ventes det at tage flere dage før, branden er slukket. Det er ifølge vagtchefen hos Midt- og Vestjyllands Politi endnu uvist, hvorfor de mange bigballer er brudt i brand. - Der går nogle dage, før vi begynder at kigge på det og undersøge brandårsagen, fortæller vagtchefen. Branden er opstået i en lade på Arupvej nær Vesløs mellem Fjerritslev og Thisted.